KOMISIJOS REGLAMENTAS (EB) Nr. 1485/2007
2007 m. gruodžio 14 d.
į saugomų kilmės vietos nuorodų ir saugomų geografinių nuorodų registrą įtraukiantis pavadinimus (Carne de Bísaro Transmontano arba Carne de Porco Transmontano (SKVN), Szegedi szalámi arba Szegedi téliszalámi (SKVN), Pecorino di Filiano (SKVN), Cereza del Jerte (SKVN), Garbanzo de Fuentesaúco (SGN), Lenteja Pardina de Tierra de Campos (SGN), Λουκούμι Γεροσκήπου (Loukoumi Geroskipou) (SGN), Skalický trdelník (SGN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
kadangi:
(1)
Remiantis Reglamento (EB) Nr. 510/2006 6 straipsnio 2 dalies pirma pastraipa ir taikant 17 straipsnio 2 dalį, Portugalijos paraiška įregistruoti pavadinimą Carne de Bísaro Transmontano arba Carne de Porco Transmontano, Vengrijos paraiška įregistruoti pavadinimą Szegedi szalámi arba Szegedi téliszalámi, Italijos paraiška įregistruoti pavadinimą Pecorino di Filiano, Ispanijos paraiškos įregistruoti pavadinimus Cereza del Jerte, Garbanzo de Fuentesaúco ir Lenteja Pardina de Tierra de Campos, Kipro paraiška įregistruoti pavadinimą Λουκούμι Γεροσκήπου (Loukoumi Geroskipou) ir Slovakijos paraiška įregistruoti pavadinimą Skalický trdelník paskelbtos Europos Sąjungos oficialiajame leidinyje (2).
(2)
Kadangi Komisijai nebuvo pateikta prieštaravimų pagal Reglamento (EB) Nr. 510/2006 7 straipsnį, šiuos pavadinimus reikia įregistruoti,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai yra įregistruojami.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 14 d.